LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Sarunu procedūrasPublisko iepirkumu likuma   
8.2 panta sešpadsmitās daļas 2.punktā noteiktajā kārtībā

**“Papildus būvdarbu veikšana Sociālo lietu pārvaldes   
Nakts/Sociālās patversmes vajadzībām”, identifikācijas numurs DPD 2015/151**

izvēles pamatojums

2015.gada 18.decembrī

2015.gada 28.septembrī Daugavpils pilsētas domes Sociālo lietu pārvalde, reģ.Nr.90001998587, juridiskā adrese: Vienības iela 8, Daugavpils un sabiedrība ar ierobežotu atbildību “ŠAFRANS”, reģ.Nr.41503023311, juridiskā adrese: Rīgas iela 40 – 1, Daugavpils, noslēdza Uzņēmuma līgumu par Sociālo lietu pārvaldes Nakts/Sociālās patversmes ēkas Šaurā ielā 23, Daugavpilī, vienkāršoto atjaunošanu. Līgums tika noslēgts Publisko iepirkumu likuma 8.2 pantā noteiktajā kārtībā organizetā iepirkuma “Būvdarbu veikšana Sociālo lietu pārvaldes Nakts/Sociālās patversmes vajadzībām”, DPD 2015/87 ietvaros.

Atbilstoši būvuzrauga SIA “REM PRO” ziņojumam (2015.gada 15.decembra vēstule Nr.15/12-796/vest/BU), noslēgtā līguma izpildes laikā atklājās būtiski apstākļi, kuri ierobežo uzsākto būvdarbu norisi, proti, pagrabstāva betona grīdas konstrukcijas, ķieģeļu starpsienu un sienu apdares slāņa demontāžas laikā izveidojās avārijas situācija: papildus pamatiem no iekšpuses ir izmūrēta 120 mm bieza ķiegeļu siena. Šajā sienā ir plaisas un tā ir nosēdusies, tāpat arī tai nav savienojuma ar ārējo nesošo sienu. Uz šo ķiegeļu mūri balstās logailu pārsedzes. Lai likvidētu avārijas situāciju, ir jāveic papildus būvdarbu apjoms pagrabā, ķieģeļu sienu nostiprināšanai atbilstoši Daugavpils pilsētas domes Pilsētplānošanas un būvniecības departamenta 01.12.2012.lēmumam Nr.3-15/736 par atļauju turpināt būvdarbus un saskaņā ar saskaņotajām izmaiņām Apliecinājuma kartē.

Komisijas rīcībā ir būvvaldes lēmuma, būvuzrauga un darbu izpildītāja ziņojumu, aktuālas apliecinājuma kartes, tehniskās apsekošanas akta, darbu apjomu saraksta un kontroltāmes eksemplāri.

Iepirkumu komisija konstatēja, ka ir nepieciešami papildus būvdarbi, kas sākotnēji netika iekļauti apliecinājuma kartē un līgumā, bet neparedzamu apstākļu dēļ kļuvuši nepieciešami iepriekš noslēgtā līguma izpildei.

Papildus darbu nepieciešamību nebija iespējams paredzēt apliecinājuma kartes izstrādes brīdī. Avārijas situācija tika atklāta sienu apdares slāņa demontāžas laikā (būvvaldes 2015.gada 9.novembra atzinums Nr.3-8/336, būvuzrauga 2015.gada 15.decembra vēstule Nr.15/12-796/vest/BU) un tās apjomi būvvaldes uzdevumā tika noteikti detalizētas tehniskās izpētes laikā (2015.gada 2.decembra tehniskās izpētes atzinums).

Izskatot darbu apjomu sarakstu, komisija konstatē, ka svarīgākie darbi, kuri nepieciešami iepriekš noslēgtā līguma izpildei ir sekojoši:

1. Būvbedru rakšana zem pamatiem un stabveida pamatu betonēšana ar veidņu uzstādīšanu;

2. Sienu nostiprināšana ar enkurojumu;

3. Pārseguma paneļu stiegojuma antikorozijas apstrāde;

4. Stabu uzstādīšana pagraba dz/betona pārseguma avārijas nostiprināšanai;

5. citi saistītie palīgdarbi.

Uzskaitītie papildus darbi liedz turpināt plānoto ēkas vienkāršotās atjaunošanas darbu veikšanu, jo ir jāievēro būvniecības tehnoloģiskais process un secība, un nav iespējams papildus plānotos būvdarbus tehniski atdalīt no sākotnējā līguma, turklāt papildus būvdarbi ir nepieciešami iepriekš noslēgtā līguma kvalitatīvai izpildei. Uzskaitīto papildus darbu vērtība atbilstoši kontroltāmei nepārsneidz 50 % no iepriekš noslēgtā līguma līgumcenas.

Publisko iepirkumu likuma 8.2 panta 14.daļa paredz, ka grozījumus iepirkuma līgumā, kas noslēdzams šajā pantā noteiktajā kārtībā, izdara, ievērojot šā likuma 67.1 panta noteikumus. Publisko iepirkumu likuma 67.1panta „Iepirkuma līguma vai vispārīgās vienošanās grozīšana” otrās daļas 2.punkts nosaka, ka būtiski iepirkuma līguma vai vispārīgās vienošanās grozījumi ir pieļaujami, ja saskaņā ar šā likuma 63.panta nosacījumiem par līguma grozījumiem ir piemērota sarunu procedūra, iepriekš nepublicējot paziņojumu par līgumu.

Publisko iepirkumu likuma 8.2 panta 16.daļas 2.punkts nosaka, ka pasūtītājs ir tiesīgs nepiemērot šā panta ceturtās un piektās daļas noteikumus, ja iepirkums atbilst šā likuma 62.panta pirmās daļas 1.punkta pēdējā teikuma vai 63.panta nosacījumiem.

Publisko iepirkumu likuma 63.panta „Sarunu procedūras piemērošana, nepublicējot paziņojumu par līgumu” ceturtā daļa paredz, ka papildus šā panta pirmajā daļā minētajiem gadījumiem pasūtītājs var piemērot sarunu procedūru, iepriekš nepublicējot paziņojumu par līgumu, publiskiem būvdarbu un pakalpojumu līgumiem, ja pasūtītājam ir nepieciešami papildu būvdarbi vai pakalpojumi, kuri sākotnēji netika iekļauti līgumā vai būvniecības projektā, bet kuri neparedzamu apstākļu dēļ kļuvuši nepieciešami iepriekš noslēgtā līguma izpildei, un tiek ievēroti šādi nosacījumi:

1. kopējā līgumcena papildu iepirkuma līgumos nepārsniedz 50 procentus no iepriekš noslēgtā līguma līgumcenas,

2. nepieciešamos papildu būvdarbus veic vai pakalpojumus sniedz iepriekš noslēgtā līguma izpildītājs,

3. papildu būvdarbus vai pakalpojumus nevar tehniski vai ekonomiski nodalīt no iepriekš noslēgtajā līgumā paredzētajiem būvdarbiem vai pakalpojumiem, neradot ievērojamas grūtības pasūtītājam, vai arī papildu būvdarbi vai pakalpojumi ir būtiski nepieciešami iepriekš noslēgtā līguma izpildei, kaut arī tos iespējams nodalīt no šajā līgumā paredzēto būvdarbu izpildes vai pakalpojumu sniegšanas.

Atbilstoši Publisko iepirkumu likuma 63.panta ceturtās daļas 1.punktam:

1. iepirkuma rezultātā noslēgtā līguma kvalitatīvai izpildei ir nepieciešami papildus būvdarbi, kuri sākotnēji netika iekļauti līgumā, bet neparedzamu apstākļu dēļ ir kļuvuši nepieciešami iepriekš noslēgtā līguma izpildei.

2. kopējā prognozējamā papilddarbu līgumcena atbilstoši kontroltāmei nepārsniedz 50 (piecdesmit) procentus no iepriekš noslēgtā līguma līgumcenas. Minētie darbi konstatēti līguma izpildes procesā.

3. konkrēto iepirkuma līgumu var izpildīt sabiedrība ar ierobežotu atbildību “ŠAFRANS”, reģ.Nr.41503023311, juridiskā adrese: Rīgas iela 40 – 1, Daugavpils, kas, pamatojoties uz iepirkuma “Būvdarbu veikšana Sociālo lietu pārvaldes Nakts/Sociālās patversmes vajadzībām”, DPD 2015/87, rezultātu, veic Sociālo lietu pārvaldes Nakts/Sociālās patversmes vienkāršoto atjaunošanu;

4. konstatētie papildus darbi liedz turpināt plānoto ēkas vienkāršoto atjaunošanu, ko apliecina arī būvvaldes atzinums, jo ir jāievēro būvniecības tehnoloģiskais process un secība, un tos nav iespējams tehniski atdalīt no sākotnējā līguma.

Ņemot vērā, ka pildus darbu paredzamā līgumcena nepārsniedz Publisko iepirkumu likuma 8.pantā noteiktās līgumcenu robežas, sarunu procedūras izvēles pamatojumu nav jāsaskaņo ar Iepirkumu uzraudzības biroju.

Ņemot vērā iepriekš minēto, un pamatojoties uz Publisko iepirkumu likuma 8.2 panta sešpadsmitās daļas 2.punktu, 63.panta ceturtās daļas 1.punktu, Daugavpils pilsētas domes iepirkuma komisija 2015.gada 18.decembra sēdē (prot.Nr.1) nolēma:

1. uzsākt sarunu procedūru Publisko iepirkumu likuma 8.2 panta sešpadsmitās daļas 2.punktā noteiktajā kārtībā „Papildus būvdarbu veikšana Sociālo lietu pārvaldes Nakts/Sociālās patversmes vajadzībām”, DPD 2015/151 līguma noslēgšanai par papildus būvdarbu veikšanu Sociālo lietu pārvaldes Nakts/Sociālās patversmes vajadzībām;

2. apstiprināt tehnisko specifikāciju – darbu apjomu sarakstu atbilstoši pielikumam;

3. apstiprināt Uzņēmuma līguma projektu atbilstoši pielikumam;

4. uzdot iepirkumu komisijas loceklim J.Bārtulim 21.12.2015. sagatavot SIA „ŠAFRANS”, reģ.Nr.41503023311, juridiskā adrese: Rīgas iela 40 – 1, Daugavpils, uzaicinājumu piedalīties sarunās;

5. 21.12.2015. nosūtīt SIA „ŠAFRANS” uzaicinājumu piedalīties sarunās, nosakot termiņu piedāvājuma iesniegšanai līdz 2015.gada 23.decembrim, plkst.11.00. Uzaicinājumam pievienot tehnisko specifikāciju – darbu apjomu sarakstu, apliecinājuma kartes korekciju daļu, tehniskās apsekošanas atzinumu, līguma projektu, lūdzot iesniegt lokālo tāmi;

6. nepiemērot attiecībā uz pretendentu SIA „ŠAFRANS” Publisko iepirkumu likuma 8.2 panta piektās daļas noteikumus.

7. atbilstoši publisko iepirkumu likuma 63.panta piektās daļas nosacījumiem, sarunu procedūras izvēles pamatojumu publicēt Daugavpils pilsētas pašvaldības mājas lapā [www.daugavpils.lv](http://www.daugavpils.lv), sadaļā “IEPIRKUMI”

Komisijas priekšsēdētāja J.Kornutjaka